21 campingvogne totalt udbrændte efter voldsom ildløs i aftes.

Der er sket skader for 3-4 millioner kroner ved aftenes brand, der udbrød ved 20.30-tiden. Branden er startet i det ene hjørne af den udendørs udstillingsplads. Og var det ikke for hjælp fra en masse tililende nibenitter, havde ilden fået fat i endnu flere end de nu 21 udbrændte og omkring 30 skadede campingvogne. - Det sprang simpelthen fra vogn til vogn. Det løb bare så stærkt, siger ejeren af Nibe Caravan Center, Peter Outzen. Politiet undersøger stadig brandårsagen, men der er hørt kraftige kanonslag fra området kort før ilden brød ud. Så en af teorierne er, at branden kan være antændt af muligvis ulovligt fyrværkeri, der er affyret mellem campingvognene.